钦定古今图书集成/理学汇编/文学典/第008卷 > 吴氏林下偶谈 > 《和平之言难工》
## 钦定古今图书集成/理学汇编/文学典/第008卷 > 吴氏林下偶谈 > 《和平之言难工》

和平之言难工，感慨之词易好。近世文人能兼之者，
惟欧阳公。如《吉州学记》之类，和平而工者也；如《丰乐
亭记》之类，感慨而好者也。然《丰乐亭记》意虽感慨，辞
犹和平。至于《苏子美集序》之类，则纯乎感慨矣。乃若
愤闷不平如王逢原，悲伤无聊如邢居实，则感慨而
失之者也。